ગળતેશ્વર તાલુકાના ગડfયા ગ્રામ પંચાયતના સરપંચ અને વોર્ડ નં. ૨ના સભ્યપદ માટેની પેટા ચૂંટણી યોજાઇ હતી. જેમાં સરપંચની ચૂંટણીમાં ૮૪.૨૪ ટકા મતદાન થયું હતું. આ ચૂંટણીમાં ગડfયા ગ્રામ પંચાયત તાબે ત્રણ પરા વિસ્તારમાં નવી માલવણ કુલ મતદાન ૭૬૮માંથી ૬૫૪ મતદારોએ ઇવીએમનું બટન દબાવીને મતદાન કર્યું હતું. જ્યારે ગડિયામાં કુલ મતદાન ૮૪૮માંથી ૭૦૭ મતદારોએ તેમજ ઢુંઢવા પરામાં કુલ મતદાન ૩૩૦માંથી ૨૩૯ મતદારોએ મતદાન કર્યું હતું. આમ કુલ ૮૪.૨૪ ટકા મતદાન થયું હતું. જયારે વોર્ડ નં. ૨માં ૧૩૯ પૈકી ૧૧૮ મતદારોએ મતદાન કર્યું હતું. મતદાનની ગણતરી સેવાલિયા મામલતદાર કચેરીમાં બુધવારે હાથ ધરાશે.